Hei! Olen Sid Roth.
Tervetuloa maailmaani, joka on luonnollisesti yliluonnollinen.
Vain harvat ovat löytäneet Paavalin voimallisimman aseen.
Nämä harvat veivät salaisuutensa hautaansa. Nyt ne paljastetaan!
Sid Roth on tutkinut yli 40 vuotta yliluonnollisuuden outoa maailmaa.
Liity Sidin seuraan Yliluonnollista-ohjelmaan.
Tervetuloa, Pyhä Henki!
Lempirukoukseni on tämä: Jeesus, auta!
Kuten moni teistä, olen tutkinut uskon kenraalien elämiä.
Havaitsin, että heidän voimansa takana oli yksi suuri salaisuus.
Kaikilla oli yksi yhteinen tapa.
He kaikki puhuivat monia tunteja yliluonnollisilla kielillä -
eli puhuivat kielillä.
Suosikkieni joukossa -
oli pastori nimeltä tri Yonggi Cho Koreasta.
Hänen seurakunnassaan kävi jopa miljoona ihmistä!
Se on käsittämätön määrä. Kaikki eivät toki olleet yhtä aikaa.
Minua koskettivat nämä Chon sanat:
Hän aloitti jokaisen päivänsä rukoilemalla kielillä 6 - 8 tuntia.
Ihmeteltiin, miten hän voi käyttää niin suuren osan ajastaan siihen.
Hän vastasi, ettei hänellä voisi olla niin isoa seurakuntaa, -
ellei hän käyttäisi sitä aikaa kielillä rukoilemiseen.
Paavali sanoo Gal. 5:16:ssa näin:
"Mutta minä sanon: vaeltakaa..." Luen Amplified Classic -versiosta.
"...sanon: vaeltakaa ja eläkää tavanomaisesti [se on tärkeä sana] -
...vaeltakaa ja eläkää tavanomaisesti Pyhässä Hengessä."
Sitten 1. Tess. 5:17:ssä hän käskee näin:
"Rukoilkaa lakkaamatta." Oletko ikinä nähnyt tätä käskyä?
Aiotko totella sitä? Se on käsky. "Rukoilkaa lakkaamatta."
Mutta miten voimme elää Hengessä tavanomaisesti?
Miten voimme rukoilla lakkaamatta? Kun nukut, kun teet töitä?
Miten se tehdään? Ei hän käskisi, ellei siihen olisi jokin keino.
Ratkaisu onkin yliluonnollinen.
Jaan teille kohta ilmestyksen, jonka harva kristitty on edes kuullut.
Monet uskovat ovat sen kuitenkin ymmärtäneet vuosisatojen ajan.
Ensin haluan selittää, miksi kielillä pitäisi puhua.
Mikä on se suuri etu, joka kielillä puhumisesta saadaan?
1. Jumala käskee tehdä niin. Paavali sanoo näin 1. Kor. 14:5:ssä:
"Soisin teidän kaikkien puhuvan kielillä".
Aika selvästi sanottu.
2. Kielillä puhuessa rukous nousee sataprosenttisesti Hengestä.
Se tarkoittaa, että rukoukset ovat sataprosenttisen täydellisiä.
Mielestä nousevat rukoukset ovat epätäydellisiä, ihmisiä kun ollaan.
Mutta Hengestä rukoilemalla rukoillaan täydellisiä rukouksia.
3. Siinä on mukana täydellinen usko.
Usko on siinä täydellinen, koska ei tiedä, mitä rukoilee.
Järki ei pääse väliin sanomaan, että tuohan on mahdotonta.
Jumalalle mikään ei ole mahdotonta.
Lisäksi kun rukoilet ääneen, -
paholainen ja demonit kuulevat sinut ja yrittävät estää sinua.
Mutta kielillä rukoileminen saa ne pimahtamaan raivosta, -
hepreaksi niistä tulee meshugoja, -
koska et itsekään tiedä, mitä rukoilet, ellei Jumala paljasta sitä.
Ne ovat tuntemattomia kieliä.
Ihmiset eivät tunne niitä, mutta ei myöskään paholainen.
5. Hengessä rukoileminen rakentaa henkeäsi.
Rakentaa-sana tarkoittaa kreikaksi sitä, -
että lataat akkuasi, nostat painoja salilla, -
saat lihaksia henkeesi sinne, missä niitä tarvitset.
6. 1. Kor. 14:17:ssä sanotaan, -
että kun rukoilet kielillä, kiität Jumalaa hyvin.
Kukapa ei haluaisi kiittää Jumalaa hyvin? Minä ainakin haluan!
Tärkein Paavalin mainitsema syy jää monelta huomaamatta.
Tämä menee vähän sivuraiteelle, mutta haluan selittää tämän.
Paavalilla oli valtavasti ilmestystä, ja hän sai sen kielillä rukouksesta.
Paavali puhui kielillä...
Luen 1. Kor. 14:18:n jälleen Amplified Classic -versiosta.
Uskoin aina näin itsekin, jo ennen kuin luin sen Raamatusta.
Yleensä jae käännetään näin: "Puhun kielillä enemmän kuin teistä kukaan".
Alun perin se kuuluu kreikaksi näin:
"Puhun kielillä enemmän kuin kaikki te yhteensä."
Paavali puhuu Korinton seurakunnalle, -
joka oli hyvin kiihkomielinen Pyhän Hengen lahjojen suhteen:
"Tekö olette kiihkeitä? Minä puhun kielillä enemmän kuin te yhteensä!"
Sen täytyi olla tärkeää. Siitä Paavali sai ilmestyksensä.
Sain vastikään selville Paavalin kätketyn salaisuuden siitä, -
miten olla jatkuvassa yhteydessä Jumalan kanssa -
ja miten rukoilla lakkaamatta.
Kerron ensin tieteelliset todisteet:
Vuonna 2008 Pennsylvanian yliopisto julkaisi löydöksensä, -
jotka todistavat, että kielillä puhuminen ei ole lähtöisin aivoista.
Koehenkilöiden aivotoimintaa seurattiin, kun he puhuivat kielillä.
Tämä tutkimus löytyy internetistä.
Kielillä puhuminen ei tule aivojen otsalohkosta, -
josta lähtee puhe sillä kielellä, joka sinulle on opetettu.
Raamatustakin löytyy tälle selitys. 1. Kor. 14:15 (AMPC-versio):
"Rukoilen hengelläni [minussa olevan Pyhän Hengen kautta], -
mutta rukoilen myös [älylläni] mieleni ja ymmärrykseni avulla."
Ne erotetaan selvästi toisistaan. Jokainen tietää, missä mieli on, -
mutta kaikki uskovatkaan eivät tiedä, missä henki on.
Jeesus kertoi, missä henki on. Se ei olekaan täällä sydämessä.
Elävän veden virrat kumpuavat mahasta. (Joh. 7:38, KJV-käännös)
Rukoilen siis ymmärrykselläni, mieleni avulla, -
mutta rukoilen myös hengestäni, mahastani. Henkesi löytyy mahastasi!
1. Tess. 5:17:ssä Paavali käskee rukoilemaan lakkaamatta.
Minä uskon, -
että pystytte ja tulette rukoilemaan lakkaamatta. Pian tästä lisää!
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voit asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Muistan, kuinka nuorena uskovana näin suuren Jumalan miehen, -
Kenneth Hagin vanhemman.
Kävin hänen konferensseissaan ja huomasin, -
että kun hän seurasi muiden puhetta tuolillaan, sormet aina näin ristissä, -
hänen huulensa liikkuivat.
Sitten haastattelin erästä tri Norvel Hayesiä, -
joka myöskin on nyt taivaassa.
Hän oli Kenneth Haginin hyvä ystävä.
Hayes kuuli Haginilta, -
että kielillä puhuminen lakkaamatta oli hänen salaisuutensa.
Kerron lyhyen tarinan, jonka kuulin Haginin pojalta.
Poika kertoi, kuinka he kerran katsoivat hienoa jalkapallo-ottelua.
Poika katsahti isäänsä, ja näki tämän tekevän näin.
"Iskä, relaa! Katsomme jalkapalloa! Tarkoitus on pitää hauskaa!"
Isä katsoo poikaansa ja sanoo:
Se oli hänen salaisuutensa.
Se oli myös Yonggi Chon salaisuus, ja se viedään usein hautaan.
Miten siis rukoillaan lakkaamatta? Tämä on se, mitä olen oppinut.
Kun rukoilet omalla äidinkielelläsi, voit rukoilla ääneen.
Voit myös rukoilla ajatuksissasi, muodostamatta sanoja huulillasi.
Se tulee aivoista. Kuinka paljon enemmän voikaan rukoilla hengessä?
Olen itse tehnyt näin.
Rukoilin päästämättä ääntäkään.
Sitten huomasin, että voin rukoilla kielillä, -
niin että liikutan vain kieltäni, mutta en liikuta huuliani.
Kuulin omin korvin erään virginialaisen tuomarin sanovan, -
että tapauksia tuomitessaan hän rukoili lakkaamatta kielillä, -
koska hän tarvitsi viisautta.
Aloin siis rukoilla kielillä niin, -
etten liikuttanut kieltäni enkä huuliani.
Ensin kuitenkin rukoilin niin, ettei siitä lähtenyt ääntä.
Liikutin kieltäni ja huuliani.
Toinen vaihe oli se, etten liikuttanut huuliani, -
liikutin ainoastaan kieltäni.
Kolmas vaihe oli se, että siitä alkoi tulla tapa.
Miten rukoillaan lakkaamatta unessa?
Jos rukoilet tuntikausia lakkaamatta ollessasi valveilla, -
mitäköhän henkesi tekee koko sen ajan, kun nukut?
Paras tietämäni keino, -
jolla tästä muodostuu tapa, on seuraava:
1. Varmista, että Jeesus on Messiaasi ja Herrasi.
2. Pyydä Jumalaa täyttämään sinut kokonaan Hengellään.
Et voisi tehdä Jeesuksesta Herraasi, ellei Pyhä Henki olisi jo sinussa.
Älä anna kenenkään väittää sinulle, että Pyhä Henki ei ole sinussa, -
jos et puhu kielillä.
Voit tulla Jeesuksen luo ainoastaan, jos Pyhä Henki on ylläsi.
Ensin siis rukoile. Sitten tee Jeesuksesta Messiaasi ja Herrasi.
Raamattu puhuu suun tunnustuksesta.
Kuulet itse, miten puhut hengellesi ja teet Jeesuksesta Herrasi.
Toinen vaihe on Hengellä täyttyminen.
Saat kielillä puhumisen lahjan.
Tämä on paras näkemäni vertaus kielillä puhumisen lahjasta.
Sehän vaatii uskoa.
Kielillä puhuminen on itse asiassa lahjoista vähäisin. (1. Kor. 12:28)
Niin sanotaan siksi, että se on helpoin tuoda julki.
Se on helpoin tapa astua yliluonnolliseen maailmaan, -
missä kaikki lahjat ovat.
Oli siis eräs juutalainen kaveri nimeltä Pietari.
Pietari oli veneessä ja näki Jeesuksen kävelevän vetten päällä!
Hän sanoi: "Onpa siistiä, Jeesus! Minäkin haluaisin."
Yllättäen Jeesus sanoikin: "Tule!"
Ja sitten Pietari sanoi: "Tulen vain, jos liikutat jalkojani -
ja annat yliluonnollisen kyvyn kulkea vetten päällä." Eikä sanonut.
Pietari tiesi, että kulkisi vetten päällä vain Jeesuksen avulla, -
mutta hän osasi liikuttaa omia jalkojaan. "En liikahda!"
Moni tekee niin rukouskielen kanssa: "En puhu, ennen kuin kuulen sanat!"
Sitten Jumala ei voi tehdä omaa osuuttaan. Kyse on yhteistyöstä.
Ihmisellä on oma osuutensa, ja Jumalalla omansa.
Jos rukouskieli ei ole puhjennut, vaikka se olisi ihmisen sisällä, -
olen havainnut sen johtuvan siitä, että ihminen ei suostu puhumaan, -
vaikka on puhunut koko ikänsä. Kieltä ei vain kuule etukäteen.
Sitä ei kuule ensin, koska se ei lähde aivoista.
Puhu ensin, ja kielet tulevat ulos.
Pelkäätkö keksiväsi kielen päästäsi? Muista: rukoilet Jeesuksen nimeen!
Siihen jokainen polvi notkistuu ja sen jokainen kieli tunnustaa.
Kielesi tunnustaa Hänet.
Kohta rukoilemme yhdessä kielillä.
2. vaihe oli siis Pyhällä Hengellä täyttyminen.
Jos olet täyttynyt Pyhällä Hengellä, sinun ei ole pakko puhua kielillä, -
mutta sinulla on kyky puhua kielillä.
Voit tehdä oman osuutesi. Et voi tehdä Jumalan osuutta.
Et näe Jumalan osuutta, Pietari, -
jos et liikuta omia jalkojasi ja tule pois veneestä!
Sitten siirrymme siellä kotona ja täällä studiossa 3. vaiheeseen -
eli rukoilemme lakkaamatta.
Se tehdään siten, kuin opetin, eli alamme rukoilla äänettömästi.
Liikuta huuliasi ja kieltäsi. Sitten älä enää liikuta huuliasi.
Olet siis kuin se tuomari, joka tarvitsi yliluonnollista viisautta.
Voit käydä kokonaisen keskustelun ymmärrykselläsi jonkun kanssa -
ja rukoilla samalla lakkaamatta.
Miten se onnistuu? Toinen tulee hengestä ja toinen aivoista.
Se on todistettu tieteellisestikin.
Vahvistetaan ensin Jeesuksen Herruus uudelleen tai ensimmäisen kerran.
Moni teistä on tehnyt Jeesuksesta Vapahtajansa, niin kuin pitääkin.
Nyt on aika tehdä Hänestä Vapahtajasi ja Herrasi.
Se on ainoa mahdollinen vaihde. Meille on valehdeltu.
Raamattu puhuu Vapahtajasta ja Herrasta, ei vain Vapahtajasta.
Toista rukous perässäni ääneen ja tarkoita sitä parhaasi mukaan, -
olitpa kotonasi tai paikan päällä.
Rakas Jumala, olen tehnyt monia virheitä.
Kadun niitä todella paljon. Uskon, -
että Jeesuksen veri pesi ne pois ja minä olen puhdas.
Nyt kun olen puhdas, Jeesus, tule asumaan sisälleni.
Teen Sinusta Vapahtajani. Vapautit minut synneistäni.
Ja nyt teen Sinusta Herrani. Aamen.
Jatkakaa rukousta ääneen.
Mikä on yleinen antautumisen ele? Joku painaa aseen kylkeä vasten:
Käsiä ei tarvitse pitää ylhäällä koko aikaa, -
mutta antaudutaan Jumalalle kehollamme. Nosta pyhät kätesi.
Raamattu puhuu pyhistä käsistä.
Te lausuitte rukouksen ja olette Jumalalle pyhitettyjä.
Antaudun ja teen Sinusta Herrani. Toistakaa rukous perässäni ääneen:
Jeesuksen nimessä, -
täytä minut Pyhällä Hengelläsi ja voimallasi.
Rakastan Sinua, Herra.
Alkakaa rukoilla ääneen. Liikuta kieltäsi, Pietari.
Ei tarvitse tietää, mitä sanoa. Jos tiedät, et puhu silloin kielillä.
Kuulet kielen, vasta kun puhut sen.
Puhu mahdollisimman nopeasti. Älä lopeta.
Jumala tekee oman osuutensa, jos sinä teet omasi. Liikuta sitä kieltä!
No niin. Jos puhutte nyt kielillä, -
jatkakaa sitä, mutta ilman ääntä.
Jatkakaa, mutta älkää liikuttako huulia.
Lopuksi rukoillaan kielillä ääneen.
Annan vihjeen: Kun Jumala on iloinen, alan nauraa hengessä.
Jos puhut niin nopeasti kuin pystyt, sinulla puhkeaa uusi kieli.
Ehkä sinulla on ollut sama kieli 30 vuotta. Ala puhua uutta kieltä.
Puhu niin nopeasti, kuin pystyt liikuttamaan kieltäsi.
Shalom, shalom, shalom!
Tuntuuko, ettei sinua rakasteta? Toivotko, ettet olisi syntynyt?
Tuntuuko, että maailma olisi parempi paikka ilman sinua?
Totuus on, että joku rakastaa sinua syvästi.
Ennen aikojen alkua Hän tiesi sinusta kaiken ja varasi sinulle siunauksen.
Hän on laskenut jokaisen vuodattamasi kyyneleen.
Jokaisesta onnen hetkestäsi Hän on riemuinnut.
Hän vartioi sinua aamusta iltaan. Hän on suurin fanisi.
Hän muovasi sinut äitisi kohdussa ja otti sinut omakseen ennen luomista.
Hän on hoitanut sinua syntymäsi hetkestä asti.
Hän julistaa, että sinut on tehty ylen ihmeellisesti.
Hänellä on enemmän ajatuksia sinua kohtaan kuin rannalla hiekanjyviä.
Vaikka vanhempasi hylkäisivät tai unohtaisivat sinut, Hän ei sitä tee.
Hän on sinulle todellinen Isä. Hän on valinnut sinut -
olemaan Poikansa kaltainen, jotta voit kuulua Hänen perheeseensä.
Hän lupaa, että voit tuntea Hänen rakkautensa ja luottaa siihen.
Hänen rakkautensa on täydellinen. Hän ei koskaan hylkää sinua.
Hän lupaa, että jos lähestyt Häntä, Hänkin lähestyy sinua.
Haluaisimme kertoa sinulle lisää Hänestä. Lataa ilmaiseksi kirja -
They Thought for Themselves ruudulla näkyvästä osoitteesta.
Läheisen sairaus voi olla raskas taakka, joka ahdistaa ja masentaa.
Toivottomina hetkinä tarvitset voimaa. Mietiskele silloin Sanaa.
Yli 60 parantavaa raamatunkohtaa tuovat rauhaa, toivoa ja rohkaisua.
Sid Rothin kirja on voimallinen työkalu, joka kasvattaa uskoasi.
Sen kautta voit kokea Jumalan ja parantua kokonaisvaltaisesti.
Lataa ilmainen e-kirja osoitteesta SidRoth.org/healing.
Lahjoituksellasi lähetämme 28 ohjelmaa viikossa Israelissa -
ja levitämme evankeliumia juutalaisille ympäri maailmaa.
Suomennos: Katri Filppu